| Medaljeoversikt |
| --- |
| Friidrett |
| Konkurrerte for Norges flagg Norge |
| Nordisk mesterskap i terrengløp |
| Gull | 2016 Kristiansand | U20, ind. |
| Gull | 2016 Kristiansand | U20, lag |
| Nordisk juniormesterskap i friidrett |
| Bronse | 2016 Reykjavik | 3000 m |

**Christine Næss** (født 2000) er en norsk friidrettsutøver som hovedsakelig konkurrerer i mellomdistanseløp og terrengløp. Hun representerer Asker SK Friidrett.

Hennes fremste meritter er gull både individuelt og i lagkonkurransen under Nordisk mesterskap i terrengløp 2016.

Bakgrunn
--------

Hun drev tidligere hovedsakelig med fotball, men har siden 2015 satset mest på friidrett.

Idrettskarriere
---------------

### 2015

Næss vant 1500 meter under Askerlekene i 2015, og under Tjalvelekene vant hun 3000 meter og kom på annenplass på 800 meter, i J15-klassen.

I Junior-NM i friidrett 2015 på Byrkjelo ble hun slått ut i innledningsheatet på 800 meter, og på 1500 meter kom hun på sjetteplass i finalen, der hun løp på 4:43,12. Hun deltok på 2000 meter i J15-klassen i Ungdomsmesterskapet i friidrett 2015, og kom der på annenplass bak Camilla Ziesler.

I oktober deltok hun i NM i terrengløp 2016, der hun vant J15-klassen.

### 2016

Hun deltok på 1500 meter i Distriktskampen 2016 i Borås i Sverige, og løp der inn til annenplass i J19-klassen. Hun kom på sjetteplass på 1500 meter i seniorklassen under Norwegian Miles Club Indoor, og vant samme distanse i J16-klassen i Ungdomsmesterskapet i friidrett innendørs 2016, der hun satte ny personlig rekord på 4:38,19. I NM i friidrett innendørs 2016 (senior) kom hun på tredjeplass på 3000 meter og fjerdeplass på 1500 meter. Der satte hun personlig rekord på 3000 meter innendørs, med tiden 10:02,02.

Hun deltok i flere seniorstevner utendørs i 2016. Hun kom hun på fjerdeplass på 1500 meter under Norwegian Grand Prix-stevnet på Hamar, tredjeplass på 3000 meter i Tyrvinglekene og fjerdeplass på 1500 meter under Oslo Boysen Memorial. Under Oslo Boysen Memorial satte hun ny personlig rekord med 4:32,68. I Världsungdomsspelen 2016 kom hun på åttendeplass på 3000 meter i seniorklassen.

I Ungdoms-EM i friidrett 2016 i Tblisi løp hun på 10:00,52, som holdt til tiendeplass. I august deltok hun i Junior-NM i friidrett 2016, og fikk der to medaljer i U20-klassen. På 1500 meter kom hun på annenplass, bak Camilla Ziesler, og på 3000 meter kom hun på tredjeplass med ny personlig rekord på 9:45,17. Hun fikk bronse på 3000 meter i Nordisk juniormesterskap i friidrett 2016, der Stine Wangberg vant. I Ungdomsmesterskapet i friidrett 2016 i september fikk hun sølv på 800 meter og 3000 meter. 

I oktober deltok hun i NM i terrengløp 2016, lang løype, der hun tok bronse i juniorklassen. Hun vant gull både individuelt i Nordisk mesterskap i terrengløp 2016, der hun også vant lagkonkurransen sammen med Stine Wangberg og Marianne Roe, og i EM i terrengløp 2016 kom hun på 41.-plass.

Referanser
----------

1. ↑  Budstikka - *Christine (15) er gulljenta fra Asker*, besøkt 27. desember 2016.
2. ↑  Norges friidrettsforbund - *UM 2015*, besøkt 27. desember 2016.
3. ↑  Kondis.no - *Gull til Kristin Størmer Steira og Henrik Ingebrigtsen i NM terreng*, besøkt 27. desember 2016.
4. ↑  Domtel Sport - *1st European Athletics Youth Championships - 3000 m Girls - Final*, besøkt 27. desember 2016.

Eksterne lenker
---------------

* *Artikkelen har ingen egenskaper for sportsdatabaser i Wikidata*
* (no) Statistikk hos Min Friidrettsstatistikk
* (en) Profil hos All-Athletics Arkivert 27. desember 2016 hos Wayback Machine.